钦定古今图书集成/明伦汇编/氏族典/第247卷 > 张伯淳
## 钦定古今图书集成/明伦汇编/氏族典/第247卷 > 张伯淳

按《元史张伯淳传》：“伯淳字师道，杭州崇德人。少举童
子科，以父任，铨授迪功郎、淮阴尉，改扬州司户参军。
寻举进士，监临安府都税院，升观察推官，除太学录，
入本朝。至元二十三年，授杭州路儒学教授，迁浙东
道按察司知事。二十八年，擢为福建廉访司知事，进
阶奉训大夫。谒告以归，授庆元路总管府治中。行省”
檄按疑狱，衢、秀皆得其情。大德四年，即家拜翰林侍
讲学士。明年造朝，扈从上都。又明年卒。